CONVOCATÒRIA PER AL DISSENY I PUBLICACIÓ DE CURSOS EN LÍNIA, OBERTS I MASSIUS (MOOC) DE LA UNIVERSITAT D'ALACANT 2016 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/3577)
  + [Valencià](/va/acuerdo/3577)






Selector de idioma

Leer

* [Español](/es/acuerdo/3577)
* [Valencià](/va/acuerdo/3577)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA PER AL DISSENY I PUBLICACIÓ DE CURSOS EN LÍNIA, OBERTS I MASSIUS (MOOC) DE LA UNIVERSITAT D'ALACANT 2016[Butlletí Oficial Universitat d'Alacant](/ca/Publicacion)
==============================================================================================================================================================================

Secretaria General

Butlletí Oficial Universitat d'Alacant





CONVOCATÒRIA PER AL DISSENY I PUBLICACIÓ DE CURSOS EN LÍNIA, OBERTS I MASSIUS (MOOC) DE LA UNIVERSITAT D'ALACANT 2016

Data d'aprovació
:   04/02/2016

Data de publicació
:   04/02/2016

Òrgan competent
:   Vicerectora d'Estudis, Formació i Qualitat

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=3577.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/3577)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/3577)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA PER AL DISSENY I PUBLICACIÓ DE CURSOS EN LÍNIA, OBERTS I MASSIUS (MOOC) DE LA UNIVERSITAT D'ALACANT 2016&url=https://www.boua.ua.es/va/acuerdo/3577)

**Títol:** CONVOCATÒRIA PER AL DISSENY I PUBLICACIÓ DE CURSOS EN LÍNIA, OBERTS I MASSIUS (MOOC) DE LA UNIVERSITAT D'ALACANT 2016

**Secció:** CONVOCATÒRIES I CONCURSOS

**Òrgan:** Vicerectora d'Estudis, Formació i Qualitat

**Data d'aprovació:** dijous, 4 de febrer de 2016

CONVOCATÒRIA PER AL DISSENY I PUBLICACIÓ DE CURSOS EN LÍNIA, OBERTS I MASSIUS (MOOC) DE LA UNIVERSITAT D'ALACANT 2016

1.- Objecte de la convocatòria.

2.- Procediment de sol·licitud i termini.

3.- Obligacions.

4.- Disseny i edició del curs.

5.- Tipus de certificació: reconeixements i certificacions dels cursos.

6.- Valoració de les sol·licituds.

7.- Dotació econòmica i reconeixement.

1. OBJECTE DE LA CONVOCATÒRIA

Amb la finalitat de millorar la qualitat del procés d'ensenyament-aprenentatge mitjançant la utilització de les tecnologies de la informació (TI), de contribuir a la difusió del coneixement i de mostrar a la societat el patrimoni científic generat per la Universitat d'Alacant, el Vicerectorat d'Estudis, Formació i Qualitat i el Vicerectorat de Tecnologies de la Informació obri una convocatòria per a fomentar el disseny i la publicació de cursos MOOC UA.

Els MOOC (Massive Open Online Courses) són cursos en línia oberts i massius, de caràcter autoformatiu, gratuïts, sense limitació de nombre d'estudiants i basats en la participació i el debat, fonamentalment. Al mateix temps, promouen una formació i educació més accessible i oberta, és a dir, una lliure disposició del contingut tant en termes de consulta com en termes de modificació d’aquests.

Els MOOC representen una nova oportunitat de caràcter formatiu per a l'ensenyament presencial com a aliats en la dinàmica general de les classes. La seua utilització complementària en la docència suposa un clar acostament de la Universitat d'Alacant a les demandes formatives de la societat del segle XXI, basades en les noves tecnologies i en les possibilitats dels nous dispositius.

2. PROCEDIMENT DE SOL·LICITUD I TERMINI

Les persones sol·licitants han de ser docents de la Universitat d'Alacant, i hauran de comptar amb l'aval del seu departament. En la sol·licitud es podrà incloure, com a integrants de l'equip docent, professorat de qualsevol universitat, docents especialistes de la matèria, egressats o estudiants en pràctiques que puguen aportar excel·lència al curs.

La proposta correspondrà a les facultats o escoles, departaments, instituts universitaris de recerca, o centres propis creats a aquest efecte, i s’hi podrà establir qualsevol tipus de col·laboració; en aquest cas, haurà de designar-se una única coordinació dels estudis. El Consell de Direcció podrà promoure i avalar aquest tipus de cursos.

Els cursos presentats hauran de seguir la normativa reguladora dels ensenyaments propis de la UA

(<http://web.ua.es/va/continua/normativa.html>),

encara que el tipus de certificat a obtenir per part de l'alumnat serà el que es preveu en el punt 5 d’aquesta convocatòria.

Els impresos de sol·licitud es presentaran exclusivament a través de l'aplicació eAdministració del Campus Virtual de la Universitat d'Alacant (UACloud) dirigit al Centre de Formació Contínua. Una vegada dins de l'aplicació s'haurà de seleccionar:

- Tràmits.

- General s.

- Instància genèrica.

Presentació de sol·licituds: es disposarà de 20 dies hàbils, a comptar des de l'endemà de la publicació en el BOUA.

Una vegada rebuda la documentació de la sol·licitud, hi haurà una exposició pública durant 15 dies del projecte presentat, durant el qual es podran presentar al·legacions en el Centre de Formació Contínua.

Els projectes que no hagen presentat la documentació completa segons els terminis establits pel procediment administratiu seran automàticament descartats.

3. OBLIGACIONS

Els sol·licitants a qui se'ls accepte el projecte assumiran els compromisos següents:

3.1.- Disposar d'un compte de correu electrònic de Google.

3.2.- Incloure en el curs la identificació de la Universitat d'Alacant.

3.3.- Atenir-se a les condicions d'ús dels recursos informàtics i multimèdia (PUAs) necessaris per a la realització del curs, que es poden consultar en l’adreça següent:

<http://si.ua.es/va/normativa/normativa.html>

3.4.- Realitzar un curs específic impartit a través de l'ICE que tindrà com a objectiu formar el professorat participant en els aspectes tècnics i metodològics associats als MOOC, i que inclourà l'edició de materials audiovisuals o les funcionalitats de la plataforma tecnològica a utilitzar.

3.5.- Tenir adaptat el curs per a ser impartit en els terminis previstos i amb els següents requisits mínims:

· Realització d'una guia del curs, segons un format establit, descrivint-ne els objectius, la indicació de les diferents fites en un calendari, les especificacions metodològiques, el període de vigència, el logo representatiu, el professorat, el personal implicat i l'avaluació. No obstant això, aquestes dades podran estar subjectes a modificacions, en funció de les necessitats tecnològiques i de comunicació. Algunes d'aquestes dades seran utilitzades per a incloure i difondre el curs en el portal UAedf.

3.6.- Amb la finalitat d'oferir al professorat un valor acadèmic i curricular afegit i preservar el patrimoni científic generat pels cursos, els materials que hagen format part d’aquests s'incorporaran en obert al Repositori Institucional (RUA) i es publicaran com a manual del curs OpenCourseWare (OCW-UA). Aquells MOOC orientats a la innovació, l'emprendimiento i les noves tecnologies podran allotjar-se també en la plataforma UniMOOC. Per a això, les persones que coordinen els cursos seleccionats en aquesta convocatòria es comprometran a facilitar les dades i materials oportuns en els terminis que a aquest efecte es comuniquen.

3.7.- El responsable de la creació de MOOC UA beneficiari de l'ajuda podrà allotjar el curs en altres plataformes obertes externes a la pròpia Universitat d'Alacant si així se sol·licita.

4. DISSENY I EDICIÓ DEL CURS

Els creadors i professors adjudicataris dels projectes comptaran amb un equip multidisciplinari de suport tècnic i pedagògic per a l'edició de les accions formatives objecte d’aquesta convocatòria.

Les tasques de suport que realitzarà l'equip esmentat seran les següents:

- Orientació i suport especialitzat per a l'elaboració i estructuració de continguts amb vista a la seua publicació electrònica, tant des de la seua perspectiva metodològica (els aspectes didàctics, el disseny instruccional, l'avaluació, etc.) com tecnològica (elaboració de material audiovisual, utilització de programari, etc.).

- Formació i assessorament personalitzat en la realització de les diferents fases de disseny i posada en marxa del curs.

Durant l'edició dels materials del curs, l'equip de suport estarà en contacte amb el professorat, per a conformar un producte final satisfactori i de qualitat, al qual s'accedirà des del portal UAedf.

La Universitat d'Alacant no es farà responsable dels continguts inclosos en un MOOC, ni de les infraccions legals o de qualsevol altre tipus que puguen derivar-se d'aquests continguts. L'equip docent del curs haurà de tenir l'autoria dels continguts que s'enllacen des d'aquest curs. De la mateixa manera, les persones implicades en el curs estaran obligades a respectar els drets d'autor i l'ordenament jurídic en matèria de propietat intel·lectual, així com els relacionats amb la protecció de dades de caràcter personal.

Els MOOC de la Universitat d'Alacant no podran utilitzar-se en cap cas per a la captació o difusió de dades de caràcter personal. No obstant això, l'equip creador de cada MOOC tindrà els drets d'ús de les dades recopilades durant la seua impartició per a la comunicació amb els alumnes i per a qüestions de recerca i divulgació científica sempre que es respecte l'anonimat dels usuaris.

Els MOOC de la Universitat d'Alacant no podran utilitzar-se amb finalitats comercials o publicitàries, siga mitjançant imatges, bàners, enllaços o mitjançant qualsevol altre mitjà. Sí que es permet, no obstant això, la incorporació de marques associades a la realització del MOOC que hi aporten valor o finançament; aquesta relació haurà de ser descrita en el formulari de proposta de la convocatòria.

En el cas que els continguts vulneren qualsevol llei, reglament o drets de tercers, es podrà procedir al tancament del curs i s'exigirà l'eliminació de qualsevol logotip o element que puga comprometre la Universitat d'Alacant dels recursos audiovisuals.

5. TIPUS DE CERTIFICACIÓ: RECONEIXEMENTS I CERTIFICACIONS DELS CURSOS

Els MOOC de la Universitat d'Alacant oferiran a l'alumnat que els curse una certificació basada en badges (insígnies o distincions), sempre que la direcció del curs així ho especifique i facilite tot el necessari per a la seua configuració abans de l'obertura del curs.

Els badges són insígnies electròniques que determinen els coneixements adquirits per l’alumnat, que poden ser emprades en xarxes socials o altres entorns digitals i que són una part fonamental de la gamificació en l'educació.

Per una altra part, d'acord amb el sistema de publicació emprat per a la impartició del curs, la Universitat d'Alacant podrà establir l'expedició d'altres certificats digitals que, si es donara el cas, es comunicaran tant al professorat com a l'alumnat.

6. VALORACIÓ DE LES SOL·LICITUDS

Les sol·licituds seran avaluades per una comissió constituïda expressament, amb les competències següents:

A- Valorar les sol·licituds presentades, d'acord amb els següents criteris de selecció:

- Cursos orientats a facilitar l'accés a determinades titulacions tant de grau com de màster.

- Cursos de formació contínua tant per a estudiants en general com per a PDI i PAS.

- Cursos que puguen emprar-se com a complement de la docència oficial, per a millorar el rendiment acadèmic, l'ocupació laboral i la dimensió internacional.

- La qualitat del projecte presentat, la metodologia i els recursos proposats, el fet que hi haja materials digitals prèviament elaborats per al curs proposat o la formació i experiència prèvia del professorat en l'elaboració de materials didàctics digitals.

- El nombre d'usuaris potencialment beneficiaris del contingut del curs, així com el nombre de titulacions que es poden beneficiar del contingut del curs pel seu sentit transversal.

B - Es valoraran positivament els nous projectes, és a dir, els que no suposen la continuïtat d'un MOOC anterior.

C - Resoldre les al·legacions presentades als diferents projectes, si n’hi haguera.

D - Seleccionar un nombre de sol·licituds ajustant-se a la disponibilitat de mitjans existents en la Universitat d'Alacant per a proporcionar suport tècnic en l'elaboració dels materials necessaris.

E - Assegurar la realització dels projectes preseleccionats i el compliment dels compromisos adquirits.

F - Revocar els projectes seleccionats en cas d'incompliment dels compromisos adquirits en aquesta convocatòria. En cas de revocació, el curs serà donat de baixa.

La comissió d'avaluació i seguiment estarà presidida per la vicerectora d’Estudis, Formació i Qualitat i el vicerector de Tecnologies de la Informació i constituïda pels vocals següents:

- Directora del Secretariat d'Estudis.

- Directora del Secretariat de Serveis en Xarxa.

- Directora del Centre de Formació Contínua.

- Coordinador acadèmic de l'ICE.

- Representant de l'àrea ITE-SI.

No seran tingudes en compte les sol·licituds que no s’adeqüen a les bases de la convocatòria, que no aporten tota la informació sol·licitada o que no s'ajusten als terminis establits.

7. DOTACIÓ ECONÒMICA I RECONEIXEMENT

L'assignació per curs de nova creació no superarà els 750 €.

L'assignació econòmica per a les noves edicions de cursos que representen la continuïtat dels presentats en la convocatòria anterior no superarà els 300 €.

Les ajudes seran canalitzades a través del departament o centre de despesa al qual pertanya la coordinadora o coordinador del MOOC.

La coordinadora o coordinador és responsable de remetre al Centre de Formació Contínua una memòria econòmica en el format, condicions i terminis que se li notifique oportunament.

La dotació màxima per a aquesta convocatòria és de 15.000 € que es troba consignada en els crèdits del capítol 2 del pressupost del Vicerectorat de Tecnologies de la Informació. L'execució d'aquesta dotació està supeditada a la disponibilitat de liquiditat de la Universitat d'Alacant.

Així mateix, una vegada finalitzat el curs proposat, el professorat participant rebrà un diploma que hi acreditarà la seua participació.

|  |  |
| --- | --- |
| Mª Cecilia Gómez Lucas  Vicerectora d'Estudis, Formació i Qualitat | Francisco Maciá Pérez  Vicerector de Tecnologies de la Informació |

Alacant, 4 de febrer de 2016





[Carretera Sant Vicent del Raspeig s/n  
03867 Sant Vicent del Raspeig - Alacant  
 Tel. 91 995 9922 - Fax 80 812 5120](https://www.google.es/maps/@21.183894,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12937&trk=tyah&trkInfo=tarId%8P4067938834718%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)